ལམ་འཕྲད་འགྲུལ་པ།
ཁ་སྔོན་གཞེས་རྩེཪ་ཕྱིར་ལོག་བྱེད་པའི་ལམ་བར་དུ་བློ་གྲོས་ཟེར་བའི་
འགྲུལ་པ་ཞིག་འཕྲད་བྱུང༌། དེ་དུས་ང་ལྷ་སའི་ནུབ་ཕྱོགས་རླངས་འཁོར་འབབ་
ཚུགས་སུ་འགྲུལ་སྐྱེལ་རླངས་འཁོར་གྱི་པ་སེ་ཉོ་བར་སོང་བས། པ་སེ་འཚོང་
སའི་སྒེའུ་ཁུང་གི་འཁྲིས་སུ་བསླེབས་སྐབས། དེ་གར་སྒལ་པར་སྒྱེ་མོ་ཆེན་པོ་
ཞིག་དང་ལག་རེ་རེར་ལྟོ་ཕད་ཆེ་ཆུང་མི་འདྲ་བ་རེ་ཐོགས་པའི་འགྲུལ་པ་ཞིག་
འབྱོར་སོང་། བལྟས་ཚོད་ལ་ཁོའི་འཁུར་བུ་རྣམས་ལྗིད་པོ་ཡོད་ཚོད་འདུག
ཚོད་དཔག་བྱས་ན་ཁོ་ནི་ལོ་ན་བཞི་བཅུ་ཡོལ་ནས་ལྔ་བཅུར་ཉེ་བ་ཞིག་མིན་ནམ་
སྙམ། ཁོས་དབུགས་འཚང་བཞིན་དུ་ང་ལ་ལྟས་ཏེ་“རྒན་ལགས། གཞིས་རྩེར་
འགྲོ་བའི་རླངས་འཁོར་གྱི་པ་སེ་ཉོ་ས་འདི་གར་ཡིན་ནམ་” ཞེས་དྲིས་བྱུང་བས་
ངས་“ རེད་” ཅེས་ལན་བཏབ་མ་ཐག ཡང་ཁོས་“ རྒན་ལགས་ཁྱེད་ རང་
གཞིས་རྩེར་ཕེབས་མཁན་ཡིན་ནམ་” ཟེར། ངས་ཁོ་ལ་ལྟ་ཙམ་བྱེད་པ་དང་
མཉམ་དུ་ཡིན་ཞེས་སྨྲས་པས། ཁོས་ལག་གི་ལྟོ་ཕད་གཉིས་པོ་ས་ལ་བཞག་ནས་
“རྒན་ལགས་ཀྱིས་མཁྱེན། བདག་ལའང་པ་སེ་ཞིག་མཉམ་དུ་ཉོ་རོགས་ཕྱག་
དངུལ་ལམ་སེང་འཕུལ་ཆོག་” ཟེར་བས་ངས་པ་སེ་གཉིས་ཉོས་ནས་གཅིག་ཁོ་ལ་
སྤྲད།
234

ང་རང་རླངས་འཁོར་ནང་འཛུལ་ནས་མི་རིང་བར་ཁོ་པའམ་འཛུལ་
བྱུང་། ང་གཉིས་ཀྱི་རྐུབ་འདེགས་མཉམ་གཤིབ་ཡིན་པས། ཁོ་པ་རྐུབ་འདེགས་
ཐོག་བསྡད་མ་ཐག་ང་གཉིས་ཡུན་རིང་གཤིབ་པའི་གྲོགས་པོའམ་ངོ་ཤེས་རྙིང་པ་
ལྟར་ལམ་སེང་སྨྲ་སྒོ་ཕྱེས་ཏེ་སྐད་ཆ་ཤོད་འགོ་ཚུགས། ང་རང་ནི་རྒྱུན་པར་སྐད་
ཆ་ཤོད་རྒྱུར་དེ་ཙམ་མི་དགའ་ལ་ལྷག་པར་དུ་འདྲིས་གཤིབ་མེད་པའི་མི་ཞིག་
དང་དེ་བས་ཀྱང་དེ་ལྟར་ཡིན་པས། སེམས་ནང་མི་འདིའི་ཀླད་པ་ཐང་ཐང་ཨེ་
ཡིན་སྙམ་པ་ཞིག་བྱུང་། རླངས་འཁོར་ལ་བསྡད་ནས་གང་ཙམ་ སོང་རྗེས།
ངས་ཁོ་པ་ནི་སྨྲ་ལྕེ་བདེ་ལ་འདྲིས་བདེ་གཤིབ་བདེའི་མི་ཞིག་ཡིན་པ་ཤེས།
རླངས་འཁོར་ ནང་ འཛུལ་ བ་ནས་ གཞིར་རྩེར་མ་བསླེབས་ བར་ ཁོའི་
གཏམ་ལ་རྫོགས་རྒྱུ་མི་འདུག་པས། ང་རང་ཡང་ཁོ་དང་མཉམ་དུ་གཏམ་གླེང་
ལ་མགོ་འཁོར། རྒྱུན་པར་ང་རང་ཐག་རིང་ལ་འགྲོ་དུས་ལམ་ཕྱེད་ཙམ་ནས་
རང་དབང་མེད་པར་གཉིད་ཀྱི་དྲ་བར་ཚུད་དེ་ཇི་ལྟར་སོང་བའམ་མི་རྟོགས་མོད།
དེ་ཉིན་ཁོ་པའི་གཏམ་གླེང་ལ་ཉན་པ་བཞིན་དུ་ཉན་འདོད་ཆེ་ལ་སྐབས་རེ་
སེམས་སྐྱོ་སང་ངེ་དང་། དུས་དུས་ལ་ཡིད་དགའ་ལྷང་ངེར་བཏང་བས། ལམ་
བར་གཉིད་ཀྱི་གཡའ་ཙམ་མེད་པ་མ་ཟད་སྔར་དང་མི་འདྲ་བར་ལམ་ཐག་ཧ་
ཅང་ཐུང་བའི་སྣང་བ་ཞིག་བྱུང་།
ང་རང་གི་མིང་དང་ལས་གནས། དེ་བཞིན་ཕ་ཡུལ་སོགས་ལྷ་ས་ནས་མ་
ཐོན་གོང་ཁོ་པར་བཤད་ཟིན་ཡང་། ལམ་ཕྱེད་སྙེ་མོའི་མཚམས་ཀྱི་ཟ་ཁང་དེར་
ཁ་ལོ་བ་དང་འགྲུལ་པ་ཁག་ཅིག་གུང་ཟས་སྐབས། ཁོའི་མིང་ལ་བློ་གྲོས་ཟེར་བ་
དང་། གཞིས་རྩེ་གྲོང་ཁྱེར་གྱི་ཉེ་འགྲམ་ཤང་ཞིག་གི་ཞིང་པ་ཡིན་པ་གཞི་ནས་
235

ཤེས་བྱུང་ཡང་། ཁོའི་ལོ་གྲངས་ངས་ཚོད་དཔག་བྱས་པ་ལྟར་བཞི་བཅུ་ཡོལ་
ནས་ལྔ་བཅུར་ཉེ་བ་ཞིག་མ་ཡིན་པར། གསུམ་བཅུ་ཡོལ་ནས་བཞི་བཅུར་ཉེ་བ་
ཞིག་ཡིན་འདུག་པ་དེ་ངའི་བློ་ཡུལ་ལས་ཡོངས་སུ་འདས།
ཁོས་ངའི་ལོ་གྲངས་དངོས་ཤེས་དུས་ཐོག་མར་ཧ་ཅང་ཡིད་ཆེས་དཀ
བའི་མིག་མདའ་ཞིག་ང་ལ་ཡུན་རིང་འཕེན་རྗེས། ཧང་སངས་སངས་ངང་དུ་
“ རྒན་ལགས་དགུང་གྲངས་འདི་འདྲར་བསླེབས་ཡོད་གསུངས་ན་དངོས་ནས་
ཡིད་ཆེས་ཐབས་མི་འདུག སུས་ལྟས་ཀྱང་དགུང་གྲངས་གསུམ་བཅུ་སོ་གྲངས་
ཙམ་ཞིག་རེད་སྙམ་པ་རང་འདུག རྒན་ལགས་ལས་ང་རང་ལོ་གྲངས་བཅུ་ཙམ་
གྱིས་གཞོན་པ་ཡོད་ནའང་ང་རང་རྒན་ལགས་ཀྱི་འཁྲིས་སུ་བསྡད་ན་ཕ་རྒན་ཞིག་
གི་ཚུལ་དུ་མི་འདུག་གམ་” ཟེར་བས། ངས་བསྟུན་མཁས་ཀྱིས་“དེ་འདྲ་ག་ལ་
སྲིད། ཁྱེད་རང་ཞལ་ཤོབ་ཚ་པོ་ཞིག་འདུག་” ཅེས་བཤད་པ་ཙམ་ལས་གསལ་
བཤདདང་དག་འབུད་གང་ཡང་བྱས་མེད་ལ་བྱེད་པའི་དགོས་པ་ཡང་མི་འདུག
ཁོ་པས་“ མ་གཞི་ང་ཚོ་ཞིང་པ་ཟེར་བ་འདི་འདྲ་རེད། ལོ་གཅིག་དུས་
བཞིར་སྡུག་ལས་ཁག་ལ་ཚར་རྒྱུ་རྫོགས་རྒྱུ་མེད་ལ་ སེམས་ཁྲལ་ཆེ་བ་མ་ཟད།
ཟས་གོས་གང་གི་ཐད་ནས་ཀྱང་ཁྱེད་ཚོ་རྒྱལ་ཁབ་ཀྱི་ལས་བྱེད་དང་བསྡུར་ཐབས་
མེད་པས་མདོག་འདི་འདྲ་ཞིག་ལས་ག་ལ་ཡོང་”ཟེར་བར། ངས་“དེང་སྐབས་
ཞིང་པའི་འཚོ་བ་ཡག་པོ་ཡོད་པ་མ་ཡིན་ནམ། ཁག་པོ་འདི་འདྲ་རང་ད་ཨེ་ཡོད།
ད་ཆ་རྒྱལ་ཁབ་དང་སྲིད་གཞུང་ནས་ཞིང་འབྲོག་མི་དམངས་ཀྱི་འཚོ་གནས་ལ་
སེམས་ཁུར་དང་གཟིགས་སྐྱོང་ཆེན་པོ་གནང་གི་འདུག གཞུང་ལམ་གཡས་
གཡོན་གྱི་ཞིང་པའི་སྡོད་ཁང་འདི་ཚོར་ལྟོས་དང་། ཉམས་དང་སྡོད་སྣང་དོད་
236

པོ་གང་འདྲ་མི་འདུག་གམ། སྡོད་ཁང་འདི་འདྲ་གཞུང་གི་ལས་བྱེད་པ་མང་པོ་
ཞིག་ལའང་ཡོད་ཚོད་མ་རེད།
དང་པོའི་གཏམ་དཔེར་རྒྱ་ལམ་འགྲུལ་པས་
བལྟས་ན་ཆོ་ལོ་ཉི་མས་དྲོ་བ། ཆོ་ལོ་ང་རས་བྱས་ནས་བྲག་ལ་རླུང་བུ་ལྡང་བ་
ཟེར་བ་ལྟར་རེད། གཞུང་གི་ལས་བྱེད་ནང་དུའང་ལས་ཀའི་འཇོན་ཐང་དང་
རིག་གནས་མཐོ་དམན། དཔལ་འབྱོར་གྱི་དྲག་ཞན་སོགས་ཀྱི་ཁྱད་པར་དང་
འགྲན་བརྩོད་ཆེན་པོ་ཡོད་ལ།
ལས་བྱེད་མང་པོ་ཞིག་ཨར་འདམ་ལས་གྲུབ་པའི་
ཐོག་བརྩེགས་ཅན་ གྱི་སྡོད་ཁང་ནང་བསྡོད་པ་དང་། ཡར་འགྲོ་མར་འགྲོའི་
སྐབས་རང་རང་སྒེར་གྱི་རླངས་འཁོར་བཏང་སྟེ། ལྟ་བའི་ཚེ་ན་ཉམས་དང་ལྡན་
ཡང་དོན་དངོས་ཐོག་བལྟས་ཚོད་ཀྱི་སྐྱིད་པོ་དང་གནས་བཟོད་བདེ་པོ་དེ་འདྲ་
ཡོད་རྒྱུ་མ་རེད། ལས་བྱེད་མང་པོ་ཞིག་དེང་སྐབས་འགྲན་བརྩོད་ཀྱིས་མ་བཞག་
པར་དངུལ་བུན་མང་སྟབས། ད་ཆ་དངུལ་བུན་གཡར་སྐབས་ཁ་ཐེག་བྱེད་
མཁན་གྱི་ལས་བྱེད་པ་ཞིག་རྙེད་ཁག་པོ་འདུག་” ཅེས་སེམས་གསོའི་ཚུལ་དུ་སྨྲས་
པ་ཡིན།
ཁོས་མགོ་བོ་ལྕོག་ལྕོག་ངང་“ རེད་རེད། རྒན་ལགས་ཀྱིས་གསུངས་པ་དེ་
བདེན་པ་རེད། དེང་སྐབས་རྒྱལ་ཁབ་ལས་བྱེད་པ་མང་པོས་ཞིང་པའི་གསེར་
བྱང་དང་དངུལ་བྱང་གཡར་ཏེ་སྡོད་ཁང་དང་རླངས་འཁོར་ཉོ་ཆེད་དངུལ་ཁང་
ནས་དངུལ་བུན་གཡར་གྱིན་འདུག ང་ཚོ་ཞིང་འབྲོག་པའི་ངོས་ནས་བཤད་ན་
རྒྱལ་ཁབ་དང་སྲིད་གཞུང་ནས་མ་ཁྱབ་པ་མེད་པའི་ཐུགས་འཁུར་གནང་སྟེ།
སྡོད་ཁང་ཞན་པར་སྡོད་ཁང་ཉམས་བཟོའི་རྣམ་གྲངས་དང༌། ཞིང་ལས་འཕྲུལ་
ཆས་མེད་པར་ཞིང་ལས་འཕྲུལ་ཆས་རྣམ་གྲངས་ཀྱི་རྒྱབ་སྐྱོར། དེ་བཞིན་ཆུ་རྫིང་
237

དང་ཆུ་ཡུར་སོགས་ཞིང་ནང་གཞི་རྩའི་འཛུགས་བསྐྲུན་གྱི་རྣམ་གྲངས། ཞིང་
པའི་ས་ཞིང་དང་རྩྭ་ཁ། ནགས་ཚལ་སོགས་ལ་ལོ་ལྟར་ཁ་གསབ་གནང་གི་
འདུག་ལ། ཞིང་པའི་བུ་ཕྲུག་སློབ་གྲྭ་ཆེན་མོར་མ་ཚུད་བར་སློབ་ཡོན་འཇལ་མི་
དགོས་ལ། སློབ་གྲྭ་ཆེ་མོར་ཚུད་རྗེས་ད་དུང་སློབ་ཡོན་གྱི་ཁ་གསབ་སོགས་ཀྱིས་
ལྟ་རྟོགས་གང་ལེགས་གན་ང་གི་འདུག དེས་མ་ཚད་སློབ་གྲྭ་ཆུང་བའི་སློབ་ཕྲུག་
ཡིན་ཚེ་རྒྱུན་དུ་ཟས་གོས་སྡོད་གསུམ་གཞུང་ནས་འགན་ལེན་བྱེད་ཅིང་། གུང་
གསེང་གི་དུས་ལའང་འབྲས་དང་གྲོ་ཞིབ་ལ་སོགས་པའི་ཟ་བཅའ་མང་པོ་བགོས་
འགྲེམས་གནང་གི་འདུག ད་དུང་རྒན་འཁོགས་ལོ་ན་དྲུག་བཅུ་ཡན་ལ་རྒན་
གསོའི་གླ་ཕོག་དང༌། མཉམ་ལས་སྨན་བཅོས་ཀྱི་ཁ་གསབ་སོགས་གནང་བས་
བཀའ་དྲིན་ཕ་མ་ལྟ་བུས་ཞུ་དགོས་གཏན་ནས་མི་འདུག་མོད། བར་དུ་སྲིད་
ཇུས་ལག་བསྟར་བྱེད་མཁན་འགའ་རེས་སྲིད་ཇུས་གཞིར་བཞག་དོན་འཁྱོལ་མི་
བྱེད་པར་ངོ་དགའ་ཕྱོགས་ཞེན་གྱིས། ང་ཚོ་ཞིང་པའི་ཁེ་དབང་ལ་གནོད་ཚེ་
གཏོང་བའི་གནས་ཚུལ་ཡང་འདུག ང་ཚོའི་གྲོང་ཚོར་ཆ་བཞག་ན་ད་ཆ་ས་ཞིང་
མང་པོ་ཞིག་གཞུང་གི་འཛུགས་བསྐྲུན་ནང་ཤོར་ཡང་། རྒྱལ་ཁབ་ཀྱི་གཏན་
འབེབས་བཞིན་ས་ཞིང་གི་ཁ་གསབ་དངུལ་ལག་བསྟར་དོན་འཁྱོལ་བྱེད་ཁག་པོ་
འདུག ཁྱེད་རང་གིས་གསུངས་དང་། དེ་འདྲ་བྱས་ན་ང་ཚོ་ཞིང་པ་སྙིང་རྗེ་གི་
མ་རེད་དམ།” ཟེར་ནས་དབུགས་རིང་ཞིག་བཏང་སོང་བས་ཁོ་ནི་དེ་བས་ཀྱང་
རྒད་ཉམས་དོད་པའི་ཚུལ་དུ་སྣང་།
ངས་ཁྱེད་ཚོའི་ས་ཞིང་གི་ཁ་གསབ་ད་དུང་དོན་ཁྱོལ་བྱས་མ་བྱུང་ངམ་
ཞེས་དྲིས་པས། ཁོས་ན་ནིང་གཞི་ནས་བྱུང་བ་རེད། དེའང་ཤེས་བྱ་ཡོད་ལ་
238

ཁྲིམས་ལུགས་ཀྱི་འགྲོ་སྟངས་ཤེས་མཁན་གྱི་ན་གཞོན་ཞིང་པ་ཚོའི་སྣེ་ཁྲིད་འོག
ཁྲིམས་ལུགས་བཞིན་རིམ་པས་གོང་གཏུགས་བྱས་རྫེས་ན་ནིང་གཞི་ནས་དོན་
འཁྱོལ་བྱུང་སོང་། དེ་སྔའི་གྲོང་ཚོའི་འགོ་ཁྲིད་མང་ཆེ་བ་ལོ་ན་མཐོ་ལ་རིག་
གནས་མེད་པ་མ་ཟད། ཁྲིམས་ལུགས་ཁྲིམས་སྲོལ་གྱི་ཤེས་བྱ་དང་དེང་སྐབས་
ཁྲིམས་ལུགས་ཀྱི་འགྲོ་སྟངས་མི་ཤེས་སྟབས། ཞིང་པའི་ས་ཞིང་གི་ཁ་གསབ་
སོགས་གྲོང་ཚོའི་ལས་དོན་མི་ཉུང་བ་ཞིག་ནང་ནུས་པ་མི་ཐོན་པར་མང་ཚོགས་
ཀྱི་བསམ་འཆར་མང་བས། གྲོང་ཚོར་བཅའ་སྡོད་ལས་དོན་ཚོགས་ཆུང་གིས་
མང་ཚོགས་ཀྱི་བསམ་ཆར་བཞིན་ཤེས་བྱ་ཡོན་ཏན་དང་ལས་ཀའི་འཇོན་ཐང་ཆེ་
བ། ཁྲིམས་ལུགས་ཁྲིམས་སྲོལ་གྱི་ཤེས་བྱ་དང་འགྲོ་ལུགས་འགྲོ་སྟངས་ ཤེས་
མཁན་ན་གཞོན་གྲོང་ཚོའི་འགོ་ཁྲིད་ཀྱི་ལས་གནས་ཐོག་འདེམས་བསྐོ་བྱས་རྗེས།
གྲོང་ཚོའི་ལས་དོན་ཀུན་ལ་གསོན་ཤུགས་གསར་པ་ཞིག་རྒྱས་པ་མ་ཟད། གྲོང་
ཚོའི་སྤྱི་ཁང་དང་སྒྲིག་ཆས། གྲོང་ཚོའི་འགྲོ་ལམ་དང་འཐུང་ཆུ། འགྲིམ་འགྲུལ་
ཡོ་བྱད་། དེ་བཞིན་རིག་གནས་འཚོ་བ་སོགས་ཕྱོགས་གང་ཅིའི་ཐད་ནས་འཕེལ་
བྱས་ཆེན་པོ་བྱུང་ཡོད། དངོས་ནས་མི་ལ་ཤེས་བྱ་ཡོན་ཏན་མེད་ན་འཇིག་རྟེན་
འདིའི་སྟེང་དུ་དཔུང་པ་འདྲ་མཉམ་གྱིས་འཚོ་དཀའ་བ་ཞིག་རེད་འདུག་ལ། སྤྱི་
ཚོགས་འཕེལ་རྒྱས་ཀྱི་རྗེས་ཟིན་ཐབས་ཀྱང་མི་འདུག ང་ཚོའི་གྲོང་ཚོའི་ལས་
བྱེད་རྒན་གྲས་དེ་རྣམས་དེ་སྔ་གྲོང་ཚོའི་ནང་ཨ་ཡོད་ནང་གི་ད་ཡོད་དང་སྒོ་ངའི་
ནང་གི་སེར་རིལ་ལྟ་བུ་ཡིན་ཡང༌། ཤེས་བྱ་ཡོན་ཏན་མེད་ཙ་ན་དེང་དུས་སྤྱི་
ཚོགས་འཕེལ་རྒྱས་ཀྱི་རྗེས་མི་ཟིན་པའམ། ན་གཞོན་ཤེས་ལྡན་ཚོའི་རྗེས་སུ་ལུས་
པས་བསམ་ཆར་འདྲ་མིན་ཡོང་གི་ཡོད་ལ། སྤྱི་ཚོགས་འཕེལ་རྒྱས་ཀྱི་དགོས་མཁོ་
239

སྐོང་ཐུབ་ཀྱི་མེད།
དེ་སྔ་ང་རང་སློབ་གྲྭར་འགྲོ་འདོད་ཆེ་ཡང་ཕ་མ་གཉིས་ནས་མིག་མདུན་
གྱི་ཁེ་ཕན་ཆུང་ཆུང་དེ་རང་བསམས་ཏེ་སློབ་གྲྭར་མ་བཏང་བས། ད་ཆ་གནས་
བབ་འདི་འདྲ་ཞིག་ལ་ལྷུངས་པ་རེད། སྐབས་དེའི་ན་ཟླ་ན་མཉམ་ཚོ་སློབ་གྲྭ་
འགྲིམས་མཐར་མང་ཆེ་བ་ཤེས་རྒྱ་ཆེ་ཆུང་ལ་མ་ལྟོས་པར་རིག་གནས་ཡོད་མཁན་
ཤ་སྟག་ཡིན་ཞིང་། མང་པོ་ཞིག་རྒྱལ་ཁབ་ཀྱི་ལས་བྱེད་པར་གྱུར་བ་དང་ལ་ལའི་
མིང་གྲགས་ཀྱང་ཆེན་པོ་འདུག དངོས་ནས་སློབ་གྲྭར་འགྲོ་མ་ཐུབ་པ་དེས་ངའི་
མི་ཚེ་གང་པོར་གྱོང་གུད་ཆེན་པོ་བཟོས་འདུག ད་ཆ་ཤེས་བྱ་ཡོན་ཏན་མེད་དུས་
མི་གཞན་དང་དཀའ་ལས་གཅིག་པ་བརྒྱབ་ནའང་ཐོབ་བྱ་དང་ཡོང་འབབ་འདྲ་
གི་མི་འདུག་ལ། དེ་བཞིན་ལས་ཐོ་འགོད་མི་ཤེས་པ་དང་ལས་ཀའི་གན་རྒྱ་
སོགས་མི་ཤེས་སྟབས་གྱོང་གུད་ཆེ་བ་མ་ཟད། རྒྱ་རིགས་ཀྱི་ལས་གྲྭར་སོང་ན་རྒྱ་
སྐད་དང་རྒྱ་ཡིག་མ་ཤེས་ཚེ་དཀའ་ངལ་དེ་བས་ཆེ་བ་ཕྲད་ཀྱི་འདུག དེ་འདྲ་
མཐོང་དུས་ངས་ཕ་མ་གཉིས་ལ་ཁོང་ཁྲོ་གཏིང་ནས་ཟ་གི་འདུག
ཤེས་ཡོན་མེད་པའི་དཀའ་ངལ་དང་གྱོང་གུད་འདི་འདྲ་མྱོང་དགོས་དུས་
ང་རང་གི་བུ་ཕྲུག་ཚོས་ཀྱང་ཕམ་ཁ་འདི་འདྲ་ཉོ་མི་དགོས་པའི་ཆེད། སློབ་གྲྭར་
བཏང་ནས་ཤེས་ཡོན་སྦྱོང་རྒྱུར་སྐུལ་ལྕག་ཆེན་པོ་བྱེད་ཀྱི་ཡོད། ང་རང་ལ་ཕྲུ་གུ་
བུ་གཅིག་དང་བུ་མོ་གཉིས་ཡོད། མ་གཞི་ནང་ལ་ངལ་ནུས་ཞན་པས་ལས་
རོགས་ལ་དགོས་གལ་ཆེ་ཡང༌། ཚང་མ་སློབ་གྲྭར་བཏང་བས་མ་ཚད་ཚང་མར་
ཁྱེད་ཚོ་རང་ཉིད་ནས་འཇོན་ན་ང་གཉིས་ཕ་མ་གཉིས་ནས་དཀའ་ངལ་ག་ཚོས་
སྤྱད་དགོས་ཀྱང་གྱོད་པ་མི་འདུག ཁྱེད་ཚོ་ཚང་མ་སློབ་གྲྭ་ཆེ་མོ་མཐར་ཕྱིན་ན་
240

འོ་གཉིས་ ཕ་མ་ གཉིས་ ནས་ སྡོད་ཁང་ འདི་དང་ སྒོ་ ཕྱུགས་ འདི་ དག་ ཚང་ མ་
བཙོངས་ཏེ་སྤྲང་འཁྱམས་ལ་འགྲོ་དགོས་ཀྱང་འགྱོད་པ་སྤུ་ཙམ་ཡང་མེད།
མས་ཤེས་ཡོན་སྦྱོང་གྱུར་མཐོང་ཆེན་བྱས་ནས་གཞུང་གི་ལས་བྱེད་པ་ཞིག་བྱེད་
ཚང་
ཐུབ་ན་གཡང་རྩེའི་སྟེང་ལ་ཡས་སྒྲོན་ཡིན་མོད། དེ་འདྲ་མ་བྱུང་ཡང་ང་གཉིས་
ཕ་མ་གཉིས་ལྟར་ཤེས་ཡོན་མེད་པའི་ལྐུག་པ་འདི་འདྲ་ཞིག་དང་། གཞན་དང་
དཀའ་ལས་གཅིག་པ་བརྒྱབ་ཡང་རིག་གནས་མེད་པའི་གྱོང་གུད་དེ་འདྲ་འཁུར་
མི་དགོས་པ་ཞིག་བྱེད་དགོས་ཅེས་སློབ་གསོ་ཡང་ཡང་བརྒྱབ་ཀྱི་ཡོད། དགའ་
འོས་པ་ཞིག་ལ་ཕྲུ་གུ་ཚང་མའི་སློབ་སྦྱོང་གི་སྦྱངས་འབྲས་ཀྱང་ཡག་པོ་ཡོད་ཟེར།
དེ་དུས་ཁོའི་བཞིན་ལས་དགའ་སྣང་གི་ཐོག་བློ་ཡིད་ཚིམ་པའི་འཛུམ་ཆུང་མེ་ཏོག་
འདྲ་བ་ཞིག་མངོན་བྱུང་།
ལ་དྲོད་སྣང་ཞིག་སྦྱིན་ཞིང་། ཁོས་སྨྲས་པའི་གཏམ་དེ་དག་གི་ང་རང་ལ་སེམས་
འགུལ་ཆེན་པོ་ཐེབས་བྱུང་། སེམས་འགུལ་ཐེབས་དགོས་པའི་བློ་གྲོས་ཀྱི་གཏམ་
དེ་དག་ཉན་བཞིན་ཉན་བཞིན། འཇིག་རྟེན་འདིར་འཚོ་བཞུགས་སྐབས་ང་ཚོ་
ཁོའི་མེ་ཏོག་བཞད་འདྲའི་འཛུམ་ཆུང་དེས་ངའི་གྲང་ཅག་ཅག་གི་སེམས་
བུ་ཕྲུག་ཚོའི་ཆེད་དུ་བསམ་ཡུལ་ལས་འདས་པའི་དཀའ་ངལ་མང་པོ་སྐྱོན་མྱོང་
བའི་བཀའ་དྲིན་ཞལ་དུ་མེད་པའི་ཕ་མ་གཉིས་པོ་དྲན་བྱུང་ལ། དྲན་ནས་ཀྱང་
ཕ་མ་གཉིས་ནས་ཁྱིམ་ཚང་གི་གཞིས་ཁུངས་ཀྱི་རྐྱེན་པས་སྐབས་དེའི་ཆབ་སྲིད་ཀྱི་
རླུང་རླབས་ནང་འཐབ་བརྩོད་རབ་དང་རིམ་པ་མྱངས་པ་རྣམས་ཀྱང་ལྷང་ལ་
དྲན་བྱུང་།
ངའི་ཨ་མ་ལགས་ནི་གཏམ་ཡིག་རྩིས་མི་མཁྱེན་པའི་འབྲོག་ཁུལ་གྱི་བུད་
241

མེད་དཀྱུས་མ་ཞིག་ཡིན་ནའང་དཀའ་སྡུག་གི་ལོ་ཟླ་དེར། ལུས་སེམས་གཉིས་ཀྱི་
སྡུག་བསྔལ་ཁོག་ ཏུ་མིད་དེ་ང་ཚོ་བུ་ཕྲུག་ཚོ་ སློབ་གྲྭར་གཏོང་གནང་མཛད།
བདག་གི་དྲིན་ཅན་ཡུམ་ཆེན་གྱི་ལང་ཚོའི་མེ་ཏོག་མ་ཡལ་གོང་ནས་ཚེ་ལས་
འདས་རྗེས། ཡབ་དམ་པས་མ་འདས་མོའི་ཞལ་ཆེམས་བཞིན་དཀའ་ངལ་ཚང་
མ་རང་གི་ལུས་ཐོག་ཏུ་བཞེས་ཏེ། ང་ཚོ་བུ་ཕྲུག་ཚོ་མུ་མཐུད་སློབ་གྲྭར་གཏོང་
གནངམཛད་པའི་འདས་དོན་དེ་རྣམས་མིག་ལམ་དུ་རི་མོའི་ཚུ་བཞིན་འཆར་
ནས། མིག་མདུན་གྱི་རང་གི་ལོ་ཚོད་དང་མི་མཉམ་པའི་བློ་གྲོས་ཟེར་བའི་ཞིང་
པའི་ཕོ་གཞོན་དེར་རང་གི་ཕ་མ་ལྟ་བུའི་དད་སེམས་ཤིག་ཀྱང་ངམ་ངམ་ཤུགས་
སུ་སྐྱེས།
བློ་གྲོཨ་ཟེར་བའི་ལམ་འཕྲད་འགྲུལ་པ་དེས་ང་ལ་བཞག་པའི་རྒྱུན་ལྡན་
མིན་པའི་བག་ཆགས་དེས། ངའི་སེམས་ཁམས་རླབས་རྒྱུན་བཞིན་ལྡིང་བྱུང་ལ་
སེམས་འགུལ་ཐེབས་དགོས་པའི་ཁོའི་གཏམ་གླེང་དེ་དག་གིས། ངས་ཐེངས་
དེའི་འགྲུལ་བཞུད་ལ་ཕྱིར་དྲན་ཡང་ཡང་བྱེད་དགོས་བྱུང་། ཕྱིར་དྲན་བྱེད་
ཐེངས་རེར་ངའི་མིག་ལམ་དུ་ལྷང་ངེར་འཆར་བའི་རང་གི་ལོ་ཚོད་ལས་འདས་
པའི་སོ་ནམ་པ་དེའི་ངོ་རིས་དེས། ངས་ཁོ་རང་དང་འདྲ་བའི་ཤེས་བྱ་ཡོན་ཏན་
མེད་པར་དཀའ་ངལ་གཅིག་པ་སྤྱད་ཡང་གྱོང་གུད་མང་པོ་མྱོང་དགོས་པའི་སོ་
ནམ་པ་ཚོའི་འཚོ་བའི་ལམ་བུར་བསམ་ཤེས་བྱེད་དགོས་བྱུང་ལ། དཀའ་ངལ་གྱི་
གདོང་གཏུག་དྲག་ཀྱང་མེ་ཏོག་ལྟ་བུའི་ཕུག་བསམ་དང་མེ་ཏོག་ལྟ་བུའི་འཛུམ་
ཞལ་མཛེས་པའི་དྲིན་ཅན་ཕ་མ་དེ་ཚོའི་མི་ཚེའི་ལས་དབང་ལ་བསམ་ཤེས་བྱེད་
དགོས་བྱུང༌། བློ་གྲོས་ཟེར་བའི་ལམ་བཞུགས་འགྲུལ་པ་དེ་དང་འཕྲད་རྗེས།
242

ངའི་